Fiŝoj ankaŭ sentas ĝojon kaj doloron
#000001
Estas fakto ke la fiŝoj sentas doloron samkiel aliaj bestoj. Kiam ili estas trenitaj el la profundaĵoj de la maro, la malkunpremado kaŭzas al ili neelteneblan doloron. Post tio venas malrapida kaj dolora morto pro asfiksio. Kvankam la fiŝoj ne esprimas la doloron samkiel ni, estas science pruvite ke ĉiuj vertebruloj, inkluzive de la fiŝoj, spertas sensaciojn je doloro antaŭ damaĝigaj stimuloj, tra similaj neŭrofarmakologiaj procesoj. En 1976, sendependa esploro entreprenita de la Asocio por la Preventado de Krueleco kontraŭ la Bestoj, eltrovis sufiĉajn pruvojn por kompari la doloron kiun la fiŝoj sentas kun la doloro kiun aliaj vertebruloj elmontras.
#000002
En pluraj landoj, plejmulto el la fiŝoj estas produktataj en fiŝ-kulturejoj. La artefarita fiŝproduktado generas eĉ pli da sufero al ĉi tiuj bestoj, ĉar la amasiĝo estas granda (4 fiŝoj po 1 kvadrata metro), pro kio la konkurado por preni la nutraĵojn estas tre granda kaj okazigas agresojn inter la fiŝoj, kiuj mordas unu la aliajn la voston kaj la naĝilojn, kelkfoje aperas eĉ kanibalismo de vivaj fiŝoj. La fiŝkulturistoj batalas kontraŭ tiu ĉi afero pere de gradig-sistemo per kiu ili ne donas manĝaĵojn al la fiŝoj dum 12 horoj, por poste disigi ilin laŭ ilia grando. La gradigo estas vere streĉiga por la fiŝoj kiuj perdas la emon manĝi, maldikiĝas kaj eĉ mortas. Laŭ la specio de fiŝo, la amasigo povas atingi 15 fiŝojn po kvadrata metro.
#000003
La fiŝoj breditaj en la fiŝkulturejoj pasigas sian vivon en malgrandaj kaj malpuraj spacoj, multaj el ili suferas parazitajn infektojn, gravajn vundojn kaj aliajn malsanojn. La kondiĉoj de ĉi tiuj fiŝkulturejoj estas tiel teruraj ke 40 % el la fiŝoj povas morti antaŭ ol esti mortigitaj por la komercado.
#000004
Multaj artefaritaj fiŝkulturejoj estas kovritaj, ĉi maniere la fiŝproduktistoj povas mastrumi la kvanton de lumo kiun la fiŝoj ricevas. Ĉi tiuj fiŝoj pasigos la reston de siaj vivoj amasigitaj, stumblante unuj kontraŭ aliaj kaj eĉ kontraŭ la muroj en la superloĝigitaj akvujoj. La morto de ĉi tiuj bestoj estas tre dolora, ĉar plejmulto el ili mortas pro asfiksio kaŭze de la elakviĝo. Alia metodo tre uzata estas la prenado de la fiŝo per la vosto kaj frapi ilian kapon kontraŭ ŝtono.
#000005
En la maro, la tinusoj estas kaptitaj per gigantaj retoj kiuj ankaŭ kaptas aiajn speciojn, inter ili testudojn kaj delfenojn, kiuj estas konsiderataj forĵetaĵo por la tinus-industrio.
#000006
Multaj homoj pensas ke la fiŝoj ne estas kiel la aliaj bestoj, sed ne estas tiel, temas nur pri alia tre malsama vivmaniero, ĉar ilia vivmedio tute malsamas de la nia, sed ili, same kiel alia besto, ĝuas la liberecon. Sufiĉas nur spekti dokumentfilmojn pri la mara vivo kaj admiri tiun belecon kiu vivas en maroj, lagoj kaj riveroj. Kial ni detruas ĝin? Estas pli bone admiri ĝin tie kie ĝi troviĝas kaj aprezi la naturan vivmedion kaj trovi aliajn nutro-fontojn.
#000007
06/03/2015 je 20:27Dankon pro via artikolo. Ankaŭ mi mem manĝas kelkfoje fiŝojn, sed via artikolo igas min pripensi la tutan aferon denove. Kiel knabo mi ŝnurkaptis ilin. Estis iel natura afero kaj kompreneble aventura. Tamen la amasproduktado de tiu niaj malvarmaj gefratoj ne estas plu tolerebla kaj ĝenerale avertas nin pri la vivo de ĉiuj.Respondi
#000008
Dankon pro via artikolo. Ankaŭ mi mem manĝas kelkfoje fiŝojn, sed via artikolo igas min pripensi la tutan aferon denove. Kiel knabo mi ŝnurkaptis ilin. Estis iel natura afero kaj kompreneble aventura. Tamen la amasproduktado de tiu niaj malvarmaj gefratoj ne estas plu tolerebla kaj ĝenerale avertas nin pri la vivo de ĉiuj.
#000009
Retpoŝtadreso ne estos publikigita. Devigaj kampoj estas markitaj *
#000010